By Algoa Gemeenskapskerk glo ons dat dit belangrik is om ons kinders die ware betekenis van Paasfees te leer en nie dit wat die wêreld hulle leer nie. Ons hou die afgelope drie jaar ‘n Paasfeesherdenking vir ons kinders by EPIC Jeug om hulle te leer van Jesus se offer vir ons aan die kruis, Sy opstanding en Hemelvaart en wat dit vir ons beteken. Hier is 2017 se Paasfeesherdenking.
Hierdie is ‘n reeks oor my Identiteit in Christus vir die Senior Sondagskool ons het ook ‘n reeks vir die Kinderkerk.
In hierdie les ontdek die kinders dat Jesus die antwoord op ons sonde is. Hulle leer dat Jesus aan die kruis gesterf het vir ons sondes en met Sy bloed ons plek in die Hemel gekoop het. Jesus het gekry wat Hy nie verdien het om te verhoed dat ons kry wat ons wel verdien, die hel, ewige skeiding van God.
In hierdie les leer ons dat ons nie ons lewens vir Jesus kan gee, maar aanhou leef soos ons geleef het nie. Ons het ‘n totale ‘Makeover’ van die Heilige Gees nodig. Dit ‘n lekker praktiese les wat die kinders help om die konsep ‘makeover’ beter te verstaan.
In hierdie les kyk ons na die prentjie wat God van jou het, en die prentjie wat jy van jouself het, en hoe die twee van mekaar verskil. Dan vra ons die baie belangrik vraag: HOE gaan ons dit regkry om hierdie prentjie wat ons van onsself het met God se prentjie te vervang?
In hierdie les kyk ons wat dit beteken om na God se beeld geskape te wees, dit beteken nie dat ons soos Hy lyk nie, maar dat ons soos Hy wil wees. Wat ‘n moeilik begrip om aan die kinders te verduidelik, want niemand kan soos God wees nie. Kom kyk hoe ons dit aan hulle verduidelik.
In hierdie les raak ons prakties om die begrip ‘Beeld van God’ vir die kinders vas te maak. Hulle maak slogans om die begrip aan hulle te verduidelik.